laion/Wikipedia-Exotic huggingface dataset:
ג'אנלוקה סקמאקה

ג'אנלוקה סקמאקה (באיטלקית: Gianluca Scamacca; נולד ב-1 בינואר 1999) הוא כדורגלן איטלקי המשחק בעמדת החלוץ באטאלנטה ובנבחרת איטליה. סקמאקה גדל באקדמיית הנוער של רומא, והצטרף לפ.ס.וו איינדהובן בינואר 2015. הוא ערך את הופעת הבכורה שלו בליגת המשנה ההולנדית כשחקן יונג פ.ס.וו. ב-22 בינואר 2016, בגיל 17, בניצחון 1–2 על פנלו. בינואר 2017 חתם בססואולו בחוזה לארבע שנים וחצי. ב-29 באוקטובר, בגיל 18, הוא ערך את הופעת הבכורה שלו בסרייה א' בהפסד 1–3 לנאפולי. את שער הבכורה במועדון הוא כבש בעונת 2021/2022 ב-17 באוקטובר בתיקו 2-2 נגד קבוצתו לשעבר גנואה. בעונת 2021/2022 שבר שיא כיבושים אישי כשכבש 16 שערי ליגה עבור ססואולו. בינואר 2018 הושאל סקמאקה לקרמונזה מהסרייה ב'. הוא כבש את שערו הראשון ב-14 באפריל 2018, במשחק הליגה נגד פלרמו. ב-31 באוגוסט 2018 הושאל לזוולה מליגת העל ההולנדית. ב-13 ביולי 2019 הושאל לאסקולי מהסרייה ב'. ב-2 באוקטובר 2020 הושאל לעונה אחת לגנואה מהסרייה א'. הוא ערך את הופעת הבכורה וגם כבש את שערו הראשון במועדון ב-4 בנובמבר, בהפסד 1–2 לטורינו. בסך הכל כבש שמונה שערי ליגה בתקופתו בקבוצה. ב-26 ביולי 2022 חתם לחמש שנים בווסטהאם יונייטד מהפרמייר ליג, תמורת 30 מיליון אירו, לא כולל בונוסים. ב-7 באוגוסט 2022 ערך הופעת בכורה בפרמייר ליג, בהפסד 0–2 למנצ’סטר סיטי. הוא כבש שער בכורה בקבוצה ב-18 באוגוסט בליגה האזורית, בניצחון 0–3 על ויבורג. ב-1 באוקטובר כבש שער בכורה בפרמייר ליג, בניצחון 0–2 על וולברהמפטון וונדררס. ב-7 באוגוסט 2023 חתם לחמש שנים באטלנטה מהסרייה א' האיטלקית תמורת 25 מיליון אירו, כולל בונוסים. סקמאקה היה שותף לנבחרת איטליה עד גיל 17 בשלוש אליפויות אירופה. ב-25 במאי 2018 הוא ערך את הופעת הבכורה שלו בנבחרת איטליה בכדורגל עד גיל 21 במשחק ידידות בהפסד 2–3 לפורטוגל. עם נבחרת איטליה עד גיל 19 הוא השתתף באליפות אירופה 2018, וכבש שני שערים בטורניר, כולל אחד בהפסד 3–4 בגמר מול פורטוגל לאחר הארכה. בשנה שלאחר מכן הוא השתתף במונדיאל U-20. הוא הבקיע את שערו הראשון עבור נבחרת איטליה עד גיל 21 ב-6 בספטמבר 2019, במשחק ידידות בניצחון 0–4 מול מולדובה. הוא ערך את הופעת הבכורה שלו בנבחרת איטליה הבוגרת ב-8 בספטמבר 2021, בניצחון 0–5 על ליטא, וכבש שער בכורה בנבחרת במשחק מול אנגליה במסגרת מוקדמות יורו 2024 ב-17 באוקטובר 2023. ווסטהאם קונפרנס ליג (1): 2022/23 אטאלנטה הליגה האירופית (1): 2023/24 אישיים מלך השערים בגביע האיטלקי (2): 2019/20, 2020/21 שער החודש בסרייה א' (1): אוקטובר 2023 מדיה וקבצים בנושא ג'אנלוקה סקמאקה בוויקישיתוף ג'אנלוקה סקמאקה, ברשת החברתית אינסטגרם ג'אנלוקה סקמאקה, באתר Transfermarkt ג'אנלוקה סקמאקה, באתר Soccerway ג'אנלוקה סקמאקה, באתר BDFutbol ג'אנלוקה סקמאקה, באתר WorldFootball.net ג'אנלוקה סקמאקה, באתר National Football Teams ג'אנלוקה סקמאקה, באתר FootballDatabase.eu ג'אנלוקה סקמאקה, באתר ESPN Scamacca terug naar Italië, www.psv.nl, ‏31 בינואר 2017 (ב־) Sky Sport, Scamacca: 'Alla Cremonese mi trovo molto bene', sport.sky.it (באיטלקית) GIANLUCA SCAMACCA, RINFORZO IN ATTACCO – Genoa Cricket and Football Club – Official Website Gianluca Scamacca: West Ham complete £35.5m deal for Sassuolo striker, Sky Sports (באנגלית) GIANLUCA SCAMACCA ALL'ATALANTA, È UFFICIALE: AL WEST HAM 25 MILIONI PIÙ BONUS. LE CIFRE E I DETTAGLI DELL'OPERAZIONE, eurosport, ‏7 באוגוסט 2023 (באיטלקית)
על כלבים וגנבים

על כלבים וגנבים (באנגלית: One Hundred and One Dalmatians; מוכר גם כ-101 כלבים דלמטיים) הוא סרט הנפשה אמריקאי של חברת וולט דיסני, שיצא בשנת 1961. הסרט מבוסס על הספר "101 דלמטים" מאת הסופרת הבריטית דודי סמית. עלילת הסרט מתרחשת בלונדון. הכלב פונגו, שבעליו הוא מוזיקאי בשם רוג'ר רדקליף, פוגש כלבה דלמטית בשם פרדיטה ואת בעליה אניטה. פונגו תורם ליצירת קשר רומנטי בין רוג'ר ואניטה, והם מתחתנים ועוברים לגור עם כלביהם בבית מרווח בלונדון. קרואלה דה ויל, שהייתה חברתה לספסל הלימודים של אניטה, מנסה לגנוב את 15 הגורים של פונגו ופרדיטה למחרת יום לידתם. לאחר מספר ניסיונות כושלים, היא מצליחה לגנוב אותם בסיוע עובדיה, ג'ספר והוראס. אולם הם לא יוצלחים: הם אינם נבונים ובנוסף הם אוהבים להתבטל. רוג'ר ואניטה עצובים לאחר גנבת הגורים. הם יוצאים עם כלביהם לפארק, שם מתחיל פונגו לנבוח נביחת בין ערביים, שנועדה לעדכן את הכלבים באזור הסובב על גנבת הגורים. דני, כלב מגזע דני ענק, שומע את הנביחה ומספר אודותיה לסקוטי, כלב טרייר קטן ונמרץ. בהדרגה מצטרפים כל כלבי לונדון לנביחת בין ערביים ובאמצעותה מעבירים את השמועה לכלבי הכפר. בהמשך שומעת האווזה לוסי את הנביחות ומעבירה את המידע לידידה הכלב הזקן טאוסר, שמוסר אותה לסוס חווה בשם קפטן. הסוס מעיר את החתול "הסמל טיבס", שמעיר כלב רועים המכונה "הקולונל". פונגו ופרדיטה מצליחים להציל את הגורים, בסיוע הקולונל והסמל טיבס. בדרכם חזרה הם מסתייעים בפרות קוויני, פרינסס ודאצ'ס, המניקות את הגורים. כלב לברדור רטריבר מסייע להם בארגון אמצעי תחבורה ללונדון. הכלבים מתגלגלים בפיח ונראים כלברדורים. הם מגיעים לביתם בשלום, אז מגלים רוג'ר ואניטה שמספרם גדל ל-101 כלבים דלמטיים. ב-2003 יצא סרט המשך בשם על כלבים וגנבים 2: הרפתקאות פאטץ' בלונדון, ישירות לווידאו. הסרט זכה ב-5 פרסי DVDX. לאחר יציאת סרט הלייב אקשן "101 כלבים וגנבים" בשנת 1996, הועלתה סדרת האנימציה "101 דלמטים: הסדרה" שסקרה את האירועים לאחר תום אירועי הסרט. הסדרה שודרה בישראל במסגרת "זמן דיסני". בשנת 2000 יצא המשך לסרט הלייב אקשן אשר נקרא "102 כלבים וגנבים", ואילו בשנת 2019 עלתה סדרה נוספת בשם "רחוב 101 דלמטים" ששודרה בערוץ דיסני. ב-2021 יצא לאקרנים "קרואלה", הקדמון (פריקוול) ל"על כלבים וגנבים", המגולל את סיפורה של קרואלה דה ויל ואת האירועים שהביאו לעלילת הסרט המקורי. מדיה וקבצים בנושא על כלבים וגנבים בוויקישיתוף אתר האינטרנט הרשמי של על כלבים וגנבים "על כלבים וגנבים", במסד הנתונים הקולנועיים IMDb (באנגלית) "על כלבים וגנבים", באתר נטפליקס "על כלבים וגנבים", באתר AllMovie (באנגלית) "על כלבים וגנבים", באתר Rotten Tomatoes (באנגלית) "על כלבים וגנבים", באתר Box Office Mojo (באנגלית) "על כלבים וגנבים", באתר Metacritic (באנגלית) "על כלבים וגנבים", באתר אידיבי "על כלבים וגנבים", באתר דיסני+ סרטים (באנגלית) "על כלבים וגנבים", במסד הנתונים הקולנועיים KinoPoisk (ברוסית) על כלבים וגנבים, במיזם "אישים" לתיעוד היצירה הישראלית על כלבים וגנבים, באתר אנציקלופדיה בריטניקה (באנגלית) מודעה, Page 4 Advertisements Column 2, מעריב, 12 באוגוסט 1962 מודעה סאטירית, Page 4 Advertisements Column 5, מעריב, 9 באוגוסט 1962 פרסום, Page 48 Advertisements Column 3, מעריב, 20 במרץ 1989
וואנג אוי-ג'ו

וואנג אוי-ג'ו (בקוריאנית :황의조; נולד ב-28 בינואר 1992) הוא כדורגלן דרום קוריאני המשחק בעמדת החלוץ בנוטינגהאם פורסט ובנבחרת קוריאה הדרומית. אוי-ג'ו כבש את שער הבכורה שלו נגד סוואן בלו ווינגס ב-3 במרץ 2013. במהלך עונת 2015, הוא כבש 15 שערים ליגת הכדורגל של קוריאה הדרומית, והוסיף שלושה שערים בליגת האלופות של קונפדרציית הכדורגל של אסיה. בסיום עונת 2016 ירד עם הקבוצה לליגת המשנה. ביוני 2017, וואנג חתם על חוזה לשנתיים בגמבה אוסקה מליגת העל היפנית. בעונת 2018 הוא מילא תפקיד חיוני בהימנעות הקבוצה מירידה, וסיים את העונה כמלך השערים של הקבוצה עם 21 שערים. ב-15 ביולי 2019, וואנג עבר לבורדו מליגת העל הצרפתית, כשחתם על חוזה לארבע שנים. ב-25 באוגוסט 2019, הוא כבש את שערו הראשון נגד דיז'ון. ב-13 באוקטובר 2015 כבש וואנג את שערו הראשון בנבחרת קוריאה הדרומית נגד ג'מייקה. באוגוסט 2022 חתם בנוטינגהאם פורסט והושאל מיד לאולימפיאקוס. נכלל בסגל נבחרת קוריאה הדרומית לטורניר מונדיאל 2022. מדיה וקבצים בנושא וואנג אוי-ג'ו בוויקישיתוף וואנג אוי-ג'ו, ברשת החברתית אינסטגרם וואנג אוי-ג'ו, באתר Transfermarkt וואנג אוי-ג'ו, באתר Soccerway וואנג אוי-ג'ו, באתר BDFutbol וואנג אוי-ג'ו, באתר WorldFootball.net וואנג אוי-ג'ו, באתר National Football Teams וואנג אוי-ג'ו, באתר FootballDatabase.eu וואנג אוי-ג'ו, באתר ESPN Hwang Ui-jo Leaves Gamba Osaka to Join French Club, english.chosun.com (באנגלית) 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית)
סייבו קויטה

סייבו קויטה (בצרפתית: Seybou Koita; נולד ב-15 באפריל 1994) הוא כדורגלן ניז'רי המשחק בעמדת החלוץ בעומאן קלאב. קויטה נולד בניאמיי בירת ניז'ר ובגיל 5 היגר עם משפחתו לצרפת והתגוררו בניי-סיר-סן. בגיל 19 הצטרף לקבוצת הכדורגל אורליאן. ב-16 באוגוסט 2013 ערך את הופעת הבכורה שלו בקבוצה הבוגרת במשחק הליגה נגד אמיין. בעונתו הראשונה, מיעט לשחק עקב פציעה. ב-11 בדצמבר 2015 קויטה חתם בהפועל אשקלון מהליגה הלאומית. ב-22 בינואר 2016 הבקיע את שער הבכורה שלו בקריירה בניצחון 1-3 נגד מכבי אחי נצרת. בקיץ 2016 הצטרף לקבוצת המילואים של אמיין עד לסיום העונה. בסיום העונה, האריך את חוזהו לשנתיים. ב-13 בינואר 2019 קויטה חתם במ.ס. אשדוד מליגת העל. בספטמבר 2019 הצטרף לכוכב האדום. ביולי 2021 חתם באנדרז'יו. ב-5 בפברואר 2023 עזב את צרפת וחתם בעומאן קלאב מליגת העל העומאנית. ב-23 במרץ 2019 קויטה ערך את הופעת הבכורה שלו בנבחרת ניז'ר בתיקו 1-1 נגד מצרים. סייבו קויטה, באתר ההתאחדות לכדורגל בישראל סייבו קויטה, באתר Transfermarkt סייבו קויטה, באתר Soccerway סייבו קויטה, באתר National Football Teams סייבו קויטה, באתר FootballDatabase.eu גייל מיכאלי, החלוץ קיוטה סיבו חתם באשקלון, באתר דאבל פס, 11 בדצמבר 2015 עמית קרקו, ‏סייבו קויטה חתם באשדוד, אחד הזרים ישוחרר, באתר ONE‏, 13 בינואר 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סייבו קויטה".
יאלן פוקורן

יאלן פוקורן (בסלובנית: Jalen Pokorn; נולד ב-7 ביוני 1979) הוא כדורגלן עבר סלובני ששיחק בעמדת הקשר. פוקורן התחיל את הקריירה שלו במחלקת הנוער של טריגלאב קראן. בשנת 1999 פוקורן חתם באולימפיה ליובליאנה, כמה זכה פעמיים בגביע. בקיץ 2004 הצטרף להפועל נצרת עילית מליגת העל, במדיה רשם 30 הופעות ובישול אחד בניצחון 0-1 נגד הפועל באר שבע. בקיץ 2005 חתם בטרק גרוזני מליגת העל הרוסית ששילמה 250 אלף אירו תמורת כרטיס השחקן שלו. בשנת 2007 פוקורן חתם באטלנטאס הליטאית, וכעבור עונה אחת חתם בדומז'אלה עמה זכה באליפות היחידה בקריירה שלו. בהמשך הקריירה שיחק בצליה, אולימפיה ליובליאנה, טריגלאב קראן, אטרומיטוס ירוסקיפו, גוטארינג ולוצ'אן. ב-18 באוגוסט 2004 פוקורן ערך את הופעת הבכורה שלו בנבחרת סלובניה בתיקו 1-1 נגד סרביה ומונטנגרו. הוא היה חלק מסגל הנבחרת עד לאוקטובר 2005. אולימפיה ליובליאנה הגביע הסלובני: 1999/2000, 2002/2003 דומז'אלה ליגת העל הסלובנית: 2007/2008 יאלן פוקורן, באתר Transfermarkt יאלן פוקורן, באתר Soccerway יאלן פוקורן, באתר National Football Teams יאלן פוקורן, באתר FootballDatabase.eu
נמל התעופה הבין-לאומי של לוהנסק

נמל התעופה הבינלאומי לוהנסק (באוקראינית: Міжнародний аеропорт "Луганськ) היה נמל תעופה בלוהנסק, אוקראינה. נמל התעופה היה ממוקם כ-9 ק"מ מהעיר. מאז ספטמבר 2014, הנמל נמצא תחת שליטה מלאה של הרפובליקה העממית של לוהנסק. ב-11 ביוני 2014 במהלך המלחמה בדונבאס נסגר ונהרס נמל התעופה בלוהנסק. עוד באותו השבוע, מטוס איליושין Il-76 של חיל האוויר האוקראיני הופל באמצעות טיל קרקע-אוויר של המיליציה העממית של לוהנסק. באסון נהרגו כל 49 האנשים שהיו על הסיפון. זה היה האובדן החמור ביותר שספג הצבא האוקראיני מאז תחילת מלחמת האזרחים באוקראינה והמלחמה בדונבאס. במהלך הקרבות נעשה שימוש בארטילריה שפגעה בתשתיות נמל התעופה בצורה משמעותית, רובה ככולה נשארה הרוסה נכון למרץ 2022. מדיה וקבצים בנושא נמל התעופה הבין-לאומי של לוהנסק בוויקישיתוף
יחסי הוותיקן – כורדיסטן העיראקית

יחסי הוותיקן–כורדיסטן העיראקית הם היחסים הדו-צדדיים בין קריית הוותיקן לבין כורדיסטן העיראקית. לקריית הוותיקן אין כל ייצוג בכורדיסטן העיראקית, ולכורדיסטן העיראקית אין כל ייצוג בקריית הוותיקן. באוגוסט 2014, השליח הפרטי של האפיפיור נשלח לארביל. חמישה חודשים לאחר מכן, במרץ 2015, השליח נשלח בשנית לבירה ארביל. במרץ 2016, משלחת מקריית הוותיקן, שהונהגה על ידי הארכיבישוף אלברטו אורטגה מרטין, נפגשה עם הנשיא מסעוד בארזאני להודות לו על יחסו לנוצרים הכורדים במדינה. בדצמבר 2018, הקרדינל מזכיר המדינה פייטרו פרולין ביקר בכורדיסטן העיראקית. במרץ 2021, האפיפיור פרנציסקוס ביקר בכורדיסטן. הנשיא הכורדי מסעוד בארזאני נפגש עם האפיפיור יוחנן פאולוס השני בנובמבר 2005, עם בנדיקטוס השישה עשר בפברואר 2011 ועם פרנציסקוס במאי 2014 בביקורים רשמיים בקריית הוותיקן. ראש ממשלת כורדיסטן העיראקית, נצ'ירוואן בארזאני, נפגש גם הוא עם פרנציסקוס במרץ 2015 והם דנו על המשבר ההומניטרי בכורדיסטן העיראקית. בינואר 2018, נצ'ירוואן בארזאני ביקר ברומא ונפגש עם פרציסקוס בשנית ושוחחו על המצב ההומניטרי בכורדיסטן. בינואר 2020, ראש הממשלה הכורדי מסרור בארזאני נפגש עם האפיפיור לשם דיונים בילטרליים. לקריית הוותיקן אין כל ייצוג בכורדיסטן העיראקית. לכורדיסטן העיראקית אין כל ייצוג בקריית הוותיקן. יחסי החוץ של הוותיקן "הנשיא בארזאני נפגש עם משלחת מהוותיקן", באתר משרד יחסי החוץ של כורדיסטן העיראקית "מזכיר המדינה של הוותיקן דן על מצב הנוצרים בעיראק", באתר kurdistan24 "האפיפיור פרנציסקוס יבקר בעיראק בשנת 2021", באתר Catholic News Agency "הנשיא בארזאני והאפיפיור משוחחים על עמדתה של הוותיקן בשיפור היחסים עם בגדאד", באתר rudaw "הנשיא הכורדי בארזאני נפגש עם האפיפיור במהלך טיול באיטליה", באתר NRTV
ספריית עץ חיים

ספריית עץ חיים היא הספרייה של הקהילה היהודית הפורטוגזית באמסטרדם. ספרייה זו היא הספרייה היהודית הפעילה הוותיקה ביותר. בשנת 1639 התאחדו הקהילות הספרדיות של אמסטרדם לקהילה אחת בשם 'תלמוד תורה', בראשותו של רבי שאול מורטירה. הרב מורטירה הקים בעיר ישיבה בשם 'עץ חיים' (או 'מדרש עץ חיים'), ולבית מדרשה נאספו ספרי הקודש של כל הקהילות הספרדיות בעיר. בשלב זה, תחילת דרכה של הספרייה, מנתה הספרייה 246 ספרים בלבד. בשנת 1672 מונו לספרנים שני מנצחי המקהלה של הקהילה. ב-1675 שוכנה הספרייה במבנה בית הכנסת הפורטוגזי באמסטרדם, בו היא שוכנת עד היום. בקטלוג הספרייה מ-22 במרץ 1764 נמנו 685 ספרים, הקטלוג נערך על ידי הספרן 'הגזבר האדון שלמה אנריקס פירירה'. ב-1816 נקבע תקנון חדש ל'מדרש עץ חיים', והוקדשו בו מספר סעיפים לספרייה, בתקנון נכתב שהחל מעתה ימונו שני ספרנים בשכר שנתי של שישים גולדן, במסגרת תפקידם עליהם "לנקות את הספרייה שמונה ימים לפני חג הפסח ולפני ראש השנה, כלומר הם ינערו היטב את הספרים ויסירו מהם את האבק, כך שהספרים יהיו במצב מסודר ונקי". כמו כן נכלל בתקנון סעיף הקובע "אם יתברר שהספרנים אינם ממלאים את תפקידם כראוי וכן אם יחסר ספר מהספרים... הם יכסו את כל ההוצאות". ב־1866 מונה דוד מונטזינוס לספרן, הוא הרחיב את האוסף ובשנת 1899 תרם לספרייה את אוספו הפרטי, מונטזינוס הפך את הספרייה לגדולה והחשובה ביותר מבין הספריות היהודיות, וכהוקרה על פעילותו שונה שם הספרייה ל"עץ חיים־מונטזינוס". במלחמת העולם השנייה, החרימו הנאצים את הספרייה והעבירו אותה לגרמניה, לאחר המלחמה הוחזרו כמעט כל הספרים לספרייה למעט כמה כתבי יד וספרים נדירים שהועברו מיד עם כיבוש הולנד לכספת בנק ונאבדו. בשנת 1971 רצתה הנהלת הספרייה להעבירה לישראל, אולם תוכנית זו לא יצאה לפועל. בשנת 2003 הוכרה הספרייה כחלק מתוכנית זיכרון עולם. החל ממרץ 2014 הספרייה משתפת פעולה עם הספרייה הלאומית של ישראל ועם ספריית רוזנטליאנה לדיגיטציה של מאגר הספרים שלה והנגשתו ברשת. הקהילה האשכנזית באמסטרדם החזיקה גם היא ספרייה בשם עץ חיים, עם הדלדלות הקהילה בשנות ה-80 של המאה ה-20, נמסרה הספרייה לספריית מרדכי ועדינה כץ, שבישיבת הר עציון, שם היא שוכנת בחדר המכונה 'חדר אמסטרדם'. ריצ'רד ה. פופקין, פילוסופיה ופולמוס בכתבי היד של "עץ חיים", מחקרים על תולדות יהדות הולנד 3, עמ' 55-63 מדיה וקבצים בנושא ספריית עץ חיים בוויקישיתוף אתר האינטרנט הרשמי של ספריית עץ חיים ספריית עץ חיים, ברשת החברתית פייסבוק בית המדרש הגדול של עץ חיים דק"ק ספרדים (אמסטרדם), הספרייה, דף שער בספרייה הלאומית David Sclar, ‏A Communal Tree of Life: Western Sephardic Jewry and the Library of the Ets Haim Yesiba in Early Modern Amsterdam, Book History, 2019, in MUSE (באנגלית) מאוצרות ספריית עץ חיים, ירושלים, תש"מ, עמ' 8 קטלוג ספריית בית המדרש עץ חיים, באתר הספרייה יעקב י' וזדיאס, בית המדרש "עץ חיים" באמסטרדם במאה התשע־עשרה, מחקרים על תולדות יהדות הולנד 5, עמ' 286 נשיא המדינה אפרים קציר - הספריה של הקהילה הפורטוגזית באמסטרדם, באתר ארכיון המדינה Library Ets Haim - Livraria Montezinos | United Nations Educational, Scientific and Cultural Organization, אונסק"ו גילוי אוצרותיה של הספרייה היהודית העתיקה ביותר בעולם, באתר הספרייה הלאומית של ישראל, ‏מרץ 2014 אברהם מאיר הברמן, אנשי ספר ואנשי מעשה, ירושלים, תשל"ד, עמ' 44 אהרן ביג'ל, ‏דפוסי אמשטרדם מהמאות 17–18, באתר Academia.edu
ואוברוחה

ואוברוחה (בהולנדית: Woubrugge) הוא כפר השוכן במועצה המקומית קאח אן בראסם (קאח ובראסם) (אנ') במחוז דרום הולנד בהולנד. כעשרה קילומטרים מזרחית לעיר ליידן. עד ראשית המאה ה-19 הייתה מוכרת סביבת הכפר ואוברוחה בכינויים "היר-יאקובסווד" (Heer-Jacobswoude) ו"הרליכייד ואן הסליכרווד" (Heerlijkheid van Esselijkerwoude). בסביבות 1820 הונהגה שיטה מוניציפלית באזור, וואוברוחה תפקד ככפר עצמאי באזור הזה. מאוחר יותר, ב-1855 אוחד השלטון המוניציפלי עם זה של הכפר הסמוך הוגמייד (אנ'). ישות מנהלית מאוחדת זו התקיימה במשך 135 שנים על לראשית 1991. ב-1 בינואר 1991 נוצרה המועצה המקומית יאקובסווד, על שם הכפר ההיסטורי שהתקיים באזור, המועצה איחדה את השלטון המקומי של ואוברוחה על שני כפריו, עם השלטון המקומי של ריינסאטרווד (אנ') וליימאודן (אנ'). הסדר זה נמשך כ-18 שנים. ב-1 בינואר 2009 אוחדה המועצה המקומית המורחבת של 'יאקובסווד' עם זו של אלקמד (אנ') ונוצרה המועצה המקומית קאח אן בראסם (אנ'). האזורים המיושבים באדמת הולנד נמצאים לרוב בפולדרים, שאיפשרו את ניקוז המים ואחר כך נוהלו במסגרות מקומיות. ואוברוחה ממוקם בפולדר אודנדיק (הול') על גדות תעלת וודווטרינג (צר'). מצפון לכפר שוכנים אגם בראסמרמיר (אגם בראסם, שם האזור) ונחל הוויידה אה (הול'). ממזרח למרכז הנוכחי של הכפר, שכן בעבר הכפר יאקובסווד שתושביו נאלצו לנטשו בגלל האדמה הבוצית ולהתיישב על הדייק לאורך תעלת הוודוורטינג. בשל מיקומו המרכזי של הכפר באזור, הוא מהווה מרכז עירוני קטן והוקמו בו מועדוני ספורט ומרכז מסחרי קטן. כמו כן מסופקים בו שירותי בריאות כמו מרפאה של רופא כללי ומרפאת שיניים. הכפר ידוע בעיקר בקרב חובבי ספורט ימי לסוגיו בגלל קרבתה הרבה לאגמים ונחלים. חלק מתושבי המקום מתפרנסים מתיירות ומשכירים בו מקומות לינה. בסמוך לכפר עובר מסלול התורן העומד (גר') המיוחד לספינות מפרש. הכפר יושב על השביל האירופי למרחקים ארוכים E11 (אנ') המהווה אבן שואבת לצועדים למרחקים ארוכים ולרוכבי אופניים. כן יושב הכפר על 'שביל הרוכלים' (הול') המחבר את עיירת הספא הגרמנית באד בטנהיים (אנ') היושבת על גבול נורדריין-וסטפאליה-הולנד, עם האג, שביל שאורכו 372 קילומטרים וזוכה לפופולריות בקרב חובבים. מילידי הכפר התפרסמו בעולם: המחליקים המהירים הנק אנג'מנט (אנ') ומרגוט בואר (אנ'). ערך זה הוא קצרמר בנושא גאוגרפיה של הולנד ובנושא יישובים באירופה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ואוברוחה".
Bam Bam (שיר של קמילה קביו)

Bam Bam הוא שיר שהוקלט על ידי הזמרת הקובנית-אמריקאית קמילה קביו בהשתתפות הזמר-יוצר האנגלי אד שירן. השיר יצא לאור ב-4 במרץ 2022, על ידי חברת התקליטים אפיק רקורדס, כסינגל השני מתוך האלבום, Familia. זהו שיתוף הפעולה השני בין קביו ושירן, לאחר הסינגל של שירן, "South of the Border", שבו מופיעה גם הראפרית האמריקאית קארדי בי, שנכלל באלבום האולפן הרביעי של שירן, No.6 Collaborations Project ‏(2019). עטיפת הסינגל מציגה את קביו יושבת על שפת מדרכה עם איפור מרוח. ב-6 בפברואר 2022, קביו פרסמה סרטון שלה יושבת במכונית ועושה ליפ סינק ל-"Bam Bam". היא הכריזה על השיר ב-21 בפברואר 2022, והתייחסה לשירן כ"אחד האנשים והאמנים האהובים עליה ביותר אי פעם". שישה ימים לאחר מכן, היא שיתפה קטע וידאו נוסף באפליקציית טיקטוק, בו היא שרה גם באנגלית וגם בספרדית. מידע על היצירה "Bam Bam" באתר מיוזיק בריינז מידע על הסינגל "Bam Bam" באתר מיוזיק בריינז מילות השיר "Bam Bam" באתר Genius סרטון השיר "Bam Bam" באתר יוטיוב מידע על הרצועה "Bam Bam" באתר ספוטיפיי Cutro, Justin (4 במרץ 2022). "Camila Cabello Is Winning the Breakup on 'Bam Bam'". Vulture (באנגלית אמריקאית). נבדק ב-5 במרץ 2022. {{cite web}}: (עזרה) קמילה קביו, אד שירן, צ'קל אלארה, ריקי ריד, אדגר בררה, סקוט האריס Aubrey, Elizabeth (27 בפברואר 2022). "Camila Cabello previews more of new song 'Bam Bam'". NME. נבדק ב-27 בפברואר 2022. {{cite web}}: (עזרה) Tate, Sarah (28 בפברואר 2022). "Camila Cabello Teases New 'Bam Bam' Collaboration With Ed Sheeran". iHeart. נבדק ב-28 בפברואר 2022. {{cite web}}: (עזרה) Iasimone, Ashley (7 בפברואר 2022). "Camila Cabello Hints at New Bilingual Song With Lip-Synching Video". Billboard. נבדק ב-21 בפברואר 2022. {{cite web}}: (עזרה) Peters, Mitchell (27 בפברואר 2022). "Camila Cabello Announces New Song 'Bam Bam' Featuring Ed Sheeran". Billboard. נבדק ב-27 בפברואר 2022. {{cite web}}: (עזרה) Iasimone, Ashley (27 בפברואר 2022). "Camila Cabello Previews More of 'Bam Bam' on TikTok". Billboard. נבדק ב-27 בפברואר 2022. {{cite web}}: (עזרה) Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית) "Camila Cabello and Ed Sheeran: Bam Bam First Listen". www.officialcharts.com (באנגלית). נבדק ב-3 במרץ 2022. {{cite web}}: (עזרה) "Top 40 Mainstream Future Releases". All Access. אורכב מ-המקור ב-4 במרץ 2022. נבדק ב-4 במרץ 2022. {{cite web}}: (עזרה)
סופר תוכים

סופר תוכים (באנגלית: Powerbirds) היא סדרת טלוויזיה מונפשת אירית-אמריקאית לילדים, שנוצרה על ידי סטיבן פ' ברין וג'ניפר מונייר-וויליאמס. הסדרה הופקה על ידי Brown Bag Films. הסדרה החלה את שידוריה בארצות הברית בערוץ Universal Kids ב-19 בינואר 2020. בישראל, החלה הסדרה את שידוריה ב-6 בפברואר 2022 בערוץ הילדים בדיבוב לעברית; פרקי הסדרה הופצו גם ב-BIGI; בשנת 2023, הסדרה החלה את שידוריה בערוץ HOT באזז עם פתיחתו. הסדרה עוקבת אחר פולי ואייס, תוכי מחמד השייכים לבן אדם בשם מקס, חובב ספרי קומיקס. בזמן שמקס עוזב את ביתו, הם הופכים ל"סופר תוכים", מצילים את עירם ומונעים מהנבלים לחבל באירועים שמקס מתכנן ללכת אליהם. הדיבוב העברי בוים על ידי אפי בן ישראל, והופק על ידי ענבר שטגר עזרא. הדיבוב נעשה באולפני דאבי דאב. דמויות נוספות שהופיעו במהלך הסדרה דובבו בעברית על ידי מעיין עדן, ענת ניב, שני אליהו, יהלי עזרא, מילה לב ואדם זילברמן. שיר הפתיחה של הסדרה בוצע על ידי גילן שחף. "סופר תוכים", במסד הנתונים הקולנועיים IMDb (באנגלית) "סופר תוכים", באתר Rotten Tomatoes (באנגלית) "סופר תוכים", במסד הנתונים הקולנועיים KinoPoisk (ברוסית) סופר תוכים, במיזם "אישים" לתיעוד היצירה הישראלית Powerbirds | BRAND NEW SERIES, פייסבוק, ‏2019-12-11 Universal Kids’ ‘Powerbirds’ Leave the Nest Jan. 19, Animation Magazine, ‏2019-12-11
טלי שפירא שחטר

טלי שפירא שחטר (נולדה ב-7 באוקטובר 1964) היא עורכת דין, מוזיקאית וסופרת ישראלית. טלי שפירא שחטר נולדה בתל אביב בשם טליה שפירא לשולמית (טרכטנברויט) שפירא, זמרת אופרה ולמרדכי שפירא, כלכלן. אמה נולדה באדינץ ואביה בצ'רנוביץ, ובשנת 1948 עלו לישראל. בצעירותה, שפירא שחטר התגוררה בתל אביב ולמדה בגימנסיה העברית "הרצליה". שפירא שחטר מתגוררת ברמת גן, נשואה לליאור שחטר ולהם שלושה ילדים. שפירא שחטר בוגרת תואר ראשון ותואר שני מהפקולטה למשפטים, אוניברסיטת תל אביב. ב-1991 התקבלה כחברה בלשכת עורכי הדין בישראל. היא עבדה בפרקליטות מחוז תל אביב. בשנים 1991–2000 שימשה כפרקליטה בפרקליטות מחוז תל אביב (פלילי), בשנים 2000–2005 שימשה כפרקליטה בפרקליטות מחוז תל אביב (אזרחי) מחלקת נזיקין. בשנת 2008, פרשה מהשירות הציבורי. בשנים 2004–2017 הייתה בוחנת בבחינת ההסמכה בעל פה של לשכת עורכי הדין. לימדה בפקולטה למשפטים הקריה האקדמית אונו. משנת 2009, עובדת במשרד המשפחתי עם בעלה ליאור, עורך דין ורואה חשבון, מספקת ייעוץ משפטי, עוסקת בגישור ומרצה בענייני משפט. בגיל חמש החלה שפירא שחטר ללמוד לנגן על פסנתר, בגיל 15 החלה לכתוב ולהלחין שירים והשתתפה בתחרויות כישרונות צעירים בצה"ל שירתה כסולנית תזמורת חיל האוויר ואף הקליטה עם התזמורת את "חורף", שיר אותו כתבה, הלחינה, עיבדה וביצעה. בשנת 1990 הוציאה תקליט אריך-נגן בשם "זה לא משנה", בהפקתו המוזיקלית של ירוסלב יעקובוביץ' שגם הלחין כמה מהשירים. האלבום, שהופץ על ידי NMC, כלל עשרה שירים, וארבעה מתוכם יצאו בסינגלים לרדיו. חברה באקו"ם. שפירא שחטר הוציאה לאור שני ספרי פרוזה: "במקרה, או שלא" (2015) ו"מועמדת יקרה" (2021), שניהם בעריכת לילי פרי. כמו כן, היא מרצה בנושאי ספרות. חברה באגודת הסופרים העברים במדינת ישראל. במקרה, או שלא (הוצאת טל-מיד, עורכת: לילי פרי, 2015) מועמדת יקרה (הוצאת טל-מיד, עורכת: לילי פרי, 2021) מדיה וקבצים בנושא טלי שפירא שחטר בוויקישיתוף אתר האינטרנט הרשמי של טלי שפירא שחטר סרטונים בערוץ של טלי שפירא שחטר, באתר יוטיוב טלי שפירא שחטר, בשירות הזרמת המוזיקה "ספוטיפיי" ירון אביטוב, במקרה, או שלא: הפוסט־טראומה של עידן הפוסט־שפע, באתר הארץ, 25 באוקטובר 2015 רן יגיל, פרוזה איכותית לבני אדם על בנות חוָה, סלונט, 14 בדצמבר 2021 אישה – טייפון (ולא במקרה): בעושר ובעוני, מדור הספרים של לאשה, 17 באוגוסט 2015, עמ' 103-102. חדוה גלילי, הפרקליטה המזמרת, טלי שחטר – עורכת-דין וזמרת. לאשה, 1991, עמ' 57, 100. דליה בן ארי, טעות בירוקרטית עלתה לה בחלום חייה כשנפסלה מלהיות שופטת במחוזי, באתר "את", 16 בדצמבר 2021. כישרונות צעירים נצצו בעיר הנוער, להיטון עולם הקולנוע, 17 בספטמבר 1980. ג'ודי מוזס, "תפוס כוכב עולה" ישודר ברדיו, האסם, ידיעות אחרונות, 1980. קורות חיים, באתר שחטר ושות'. טל פרי, עו"ד להיט: הזמרת טלי שכטר, בין היכל הצדק לאולפן, מדריך מעריב, 27 באפריל 1990, עמ' 19. ליאת קליינבאום, פסטיבל הזמר, מגזין המקומי של הגמנסיה הרצליה, 1980. אלון פלד, 15 המופלאים, מעריב לנוער, ספטמבר 1980, עמ' 12. ברק אטקין, על כנפי הקצב, בטאון חיל האוויר, פברואר 1982, עמ' 39. השיר "חורף" יחזקאל אדירם, ידיעות אחרונות, 1990. טל פרי, טיפות רוק, מעריב, 1990. עמוס אורן, טלי שחטר. זה לא משנה, ידיעות אחרונות, 1990. עמוס אורן, הזמרות שיעשו את הקיץ/ תקליט, ידיעות אחרונות, 11 ביולי 1990. חברי אגודת הסופרים העברים במדינת ישראל
אנדריי סוחובצקי

אנדריי אלכסנדרוביץ' סוחובצקי (ברוסית: Андрей Александрович Суховецкий; ‏25 ביוני 1974 – 2 במרץ 2022) היה גנרל רוסי שנהרג בקרב במהלך הפלישה הרוסית לאוקראינה ב-2022. סוחובצקי השלים את לימודיו בבית הספר הפיקוד הגבוה לצנחנים של ריאזאן בשנת 1995. הוא לחם באבחזיה בעת מלחמת גאורגיה–רוסיה (2008), מילא תפקידים בסוריה במסגרת המעורבות הרוסית במלחמת האזרחים במדינה, וזכה לעיטור על חלקו בסיפוח חצי האי קרים (2014). בין 2019 ל-2021 פיקד על דיוויזיית התקיפה האווירית ההררית השביעית ובאוקטובר 2021 הועלה לדרגת גנרל מאיור ומונה לסגן מפקד הארמייה ה-41. עם ראשית הפלישה הרוסית לאוקראינה הוביל חיילי ספצנאז למבצעים מיוחדים באוקראינה, ונהרג מירי צלף אוקראיני. ידיעה על מותו באתר ניוזוויק מאמר על מותו בגרסה האנגלית של פראבדה ידיעה על מותו באתר הסאן הבריטי.